nvidia/miracl-vision huggingface dataset:
काटी

काती (अंग्रेज़ी: Kati) भारत के झारखण्ड, ओडिशा, पश्चिम बंगाल और छत्तीसगढ़ राज्यों में एक प्राचीन आदिवासी खेल है। यह खेल मुख्य रूप से भूमिज और संथाल आदिवासियों द्वारा खेला जाता है। यह लकड़ी से बने अर्धवृत्ताकार वस्तु से खेला जाता है, जिसमें 9 से 12 खिलाड़ी भाग लेते हैं। सरकारी संरक्षण के अभाव से यह खेल झारखण्ड के कोल्हान क्षेत्रों में सिमट गया है, अब ग्रामीण इलाकों में भी यह खेल लुप्त होने के कगार पर है। हाल ही में टाटा स्टील फाउंडेशन (टीएसएफ) द्वारा झारखण्ड में प्रतियोगिता आयोजित कर इस खेल को पुनर्जीवित करने का प्रयास किया। इस खेल में केवल पुरूष खिलाड़ी ही खेलते है। युवाओं में खेल के प्रति अलोकप्रियता के कारण, यह विलुप्त हो रहा है। पश्चिम बंगाल और छत्तीसगढ़ में यह पूर्ण रूप से विलुप्त हो चुकी है, वहीं झारखण्ड और ओडिशा सीमा क्षेत्रों में अब भी खेला जाता है। संथाली भाषा में इसे 'काती एनेज'; अर्थात 'काती खेल' कहा जाता है। भूमिज और संथाल आदिवासी समुदायों द्वारा अग्रणी रूप से खेला जाने वाला खेल, काती पारंपरिक रूप से फसल के मौसम के बाद खेला जाता है। खेल में खिलाड़ियों की संख्या और मैदान का आकार निश्चित नहीं है। प्रत्येक खिलाड़ी के पास एक बांस की लाठी और इमली की लकड़ी से बनी एक अर्धवृत्ताकार डिस्क होती है, जिसे काती कहा जाता है। काती खेल त्वरित सजगता और पैरों के कुशल उपयोग का खेल है। खेल में एक टीम अपनी कातियों को एक स्थान पर एक पंक्ति में सीधा खड़ा कर देती है, वहीं दूसरी टीम अपनी कातियों से उस पर प्रहार करके उसे गिराने का प्रयास करती है, जिसे वे एक निश्चित दूरी से एक लंबे बांस की सहायता से अपने पैर से मारते हैं। प्रत्येक सफल प्रहार अंक अर्जित करता है। अंत में, सफल प्रहार करने वाली टीम 'बर्गा' (राजा) पर प्रहार करती है, जो दोनों तरफ कातियों के बीच में रखा गया एक छोटा लकड़ी है। हालांकि प्रत्येक टीम में खिलाड़ियों की संख्या और मैदान के आकार के आधार पर राउंड की संख्या भिन्न हो सकती है। टाटा स्टील की शाखा 'ट्राइबल कल्चरल सोसायटी' और 'टाटा स्टील फाउंडेशन' ने झारखण्ड में आदिवासी खेलों को पुनर्जीवित करने का प्रयास किया, जिसमें भूमिज और संथाल की काती, हो जनजाति की शेकोर, आदि शामिल हैं। 2008 में, टाटा स्टील द्वारा जमशेदपुर के गोपाल मैदान में काती प्रतियोगिता का आयोजन किया गया था। आदिवासी युवाओं को खेल से जोड़ने के लिए, टाटा स्टील पूर्वी सिंहभूम जिले में प्रतिवर्ष 'काती प्रीमियर लीग' का आयोजन करती है, जिसमें झारखण्ड और ओडिशा के खिलाड़ी शामिल होते हैं। 2010 में पहला काती प्रीमियर लीग का आयोजन जमशेदपुर के जयपाल सिंह मुंडा स्टेडियम, करनडीह में किया गया था।
राष्ट्रपति शासन, नागालैंड 2008

राष्ट्रपति शासन, नागालैंड 2008, भारत के नागालैंड प्रांत में 3 जनवरी, 2008 से प्रारंभ होने वाला राष्ट्रपति शासन है। प्रधानमंत्री मनमोहन सिंह की अध्यक्षता में 1 जनवरी को हुई मंत्रिमंडल की बैठक में नगालैंड में राष्ट्रपति शासन लगाए जाने की सिफारिश की गई थी। इसे 3 जनवरी को राष्ट्रपति प्रतिभा पाटिल ने मंजूर कर दिया। इस शासन ने भाजपा समर्थित डेमोक्रेटिक एलायंस के मुख्यमंत्री नेफियू रियो के शासन को समाप्त किया।
सुकेन्द्रिक

सुकेन्द्रकी जीव उन सभी जीवों को कहा जाता है जिनकी कोशिकाओं के अन्दर केंद्रक कला से घिरा एक केन्द्रक हो। सुकेन्द्रिक और प्राक्केन्द्रकी कोशिकाओं में सबसे बड़ा अंतर यह होता है कि सुकेन्द्रिक कोशिकाओं में एक केन्द्रक होता है जिसके अन्दर आनुवंशिक सामान होता है। जीवविज्ञान में सुकेन्द्रिक कोशिकाओं वाले जीवों के टैक्सोन को 'सुकेंद्रिक' कहते हैं। प्राक्केन्द्रकी जीव तथा आर्किया को छोड़कर लगभग सभी जीव और वनस्पतियाँ सुकेन्द्रकी जीवों के अन्तर्गत आ जातीं हैं। अर्थात वनस्पतियाँ, जन्तु, कवक, अवपंक मोल्ड्स, प्रोटोज़ोआ और शैवाल सभी सुकेन्द्रकी जीव हैं। यूनानी भाषा में 'यु' (ευ, eu) का मतलब 'अच्छा' और 'केरी' (καρυ, kary) का मतलब 'बीज' या (बादाम या अख़रोट की) 'गरी' होता है। युकेरियोट कोशिकाओं में एक स्पष्ट केंद्र (केन्द्रक, यानि न्यूक्लियस) होता है इसलिए उन्हें 'अच्छा बीज' या 'युकेरियोट' कहा जाता है। संस्कृत और यूनानी दोनों हिन्द-यूरोपीय भाषाएँ हैं, इसलिए उनमें बहुत से सजातीय शब्द हैं। यही सजातीयता 'यु-सु' में है।
अन्नाराम सुदामा

अन्नाराम सुदामा राजस्थानी भाषा के साहित्यकार थे। ये बीकानेर नगर के निवासी थे। इनकी सबसे प्रमुख रचना 'मेवै रा रूंख' है जिसके लिये इनको 1978 में साहित्य अकादमी पुरस्कार मिला। अन्नाराम सुदामा को अचूक इलाज (कहानी) के लिए सूर्यमल्ल मिश्रण शिखर पुरस्कार (1991-92) से सम्मानित किया गया था। अन्नाराम सुदामा का निधन 2 जनवरी 2014 में हुआ था।
प्रकाश पादुकोण

प्रकाश पादुकोण एक प्रसिद्ध पूर्व भारतीय बैडमिंटन खिलाड़ी हैं। इनका जन्म १० जून, १९५५ को हुआ था और वे कर्नाटक के रहने वाले हैं। भारत में बैडमिंटन के कई महान एकल खिलाड़ी हुए हैं, लेकिन भारतीय बैडमिंटन के बारे में दुनिया के दृष्टिकोण पर सबसे गहरा असर पादुकोण ने डाला। इन्होंने ही सबसे पहले यह दिखाया था कि चीनियों का मुकाबला कैसे किया जा सकता है। नियंत्रण और सटिकता का इस्तेमाल करते हुए वे खेल को धीमा करके अपनी गति पर ले आते थे और उनकी चतुराई उन्हें डगमगा देती थी। १९८१ में कुआलालंपुर में विश्व कप फाइनल में हान जियान को १५-० से ध्वस्त कर दिए थे। ये लगातार नौ साल 1971 से 1979 तक वरिष्ठ राष्ट्रीय चैंपियन रहे | प्रसिद्ध हिन्दी फ़िल्म अभिनेत्री दीपिका पादुकोण इन्हीं की बेटी है। पादुकोण का जन्म १० जून 1955 को कर्नाटक में हुआ था।  उनका जन्म कर्नाटक के उडुपी जिले में कुन्दपुरा के पास पादुकोण गांव में पैदा हुआ था। उनका उपनाम पादुकोण, ये उस गांव है जहा से उनका परिवार आता है। अपनी मातृभाषा कोंकणी है। उनकी दो बेटियां हैं दीपिका पादुकोण, जो एक बॉलीवुड अभिनेत्री हैं एवं अनीषा पादुकोण जो एक गोल्फ खिलाड़ी हैं।  पादुकोण अपनी पत्नी और छोटी बेटी अनीषा के साथ बैंगलोर में रहते हैं, जबकि दीपिका अभिनेत्री, मुंबई में रहती एवं काम करती है। प्रकाश पादुकोण के जीवन की कहानी को पुस्तक 'टच प्ले' में देव एस सुकुमार द्वारा लिपिबद्ध किया गया है। यह पुस्तक किसी भी बैडमिंटन खिलाड़ी के जीवन पर आधारित दूसरी जीवनी है। प्रकाश के पिता रमेश पादुकोण जो कई वर्षों तक "मैसूर बैडमिंटन एसोसिएशन" के सचिव थे उन्होंने इस खेल से प्रकाश का परिचय करवाया था। पादुकोण की पहली आधिकारिक टूर्नामेंट 1962 में कर्नाटक राज्य जूनियर चैम्पियनशिप थी। हालांकि वह पहले ही दौर में हार गए लेकिन दो साल बाद वह राज्य जूनियर खिताब जीतने में कामयाब रहे। 1971 से उन्होंने और अधिक आक्रामक शैली का अपने शैली में समावेश किया। 1972 में उन्होंने भारतीय राष्ट्रीय जूनियर खिताब जीता उसी वर्ष उन्होंने इसका वरिष्ठ खिताब भी जीता। अगले सात वर्षों के लिए उन्होंने लगातार यह राष्ट्रीय खिताब जीता। 1980 में उन्होंने डेनिश ओपन एवं स्वीडिश ओपन खिताब जीता और अपने इंडोनेशियाई प्रतिद्वंद्वी लिएम स्वी राजा जीत के साथ ऑल इंग्लैंड चैंपियनशिप का पुरुष एकल खिताब जीतने वाले पहले भारतीय बने। अपने अंतरराष्ट्रीय कैरियर का ज्यादातर समय उन्होंने डेनमार्क में प्रशिक्षण में बिताया एवं इसके चलते कई यूरोपीय खिलाड़ियों के साथ उनके दोस्ताना सम्बन्ध थे जिनमे मोर्टेन फ्रॉस्ट एक थे।  1991 में प्रतिस्पर्धात्मक खेल से संन्यास लेने के बाद, पादुकोण ने थोड़े समय के लिए भारतीय बैडमिंटन संघ के अध्यक्ष के रूप में कार्य किया। उन्होंने 1993 से 1996 तक भारतीय राष्ट्रीय बैडमिंटन टीम के कोच के रूप में कार्य किया। सेवानिवृत्ति के बाद पादुकोण नवोदित युवा खिलाड़ियों के संरक्षक के तौर पर कार्य किया ताकि ये युवा खिलाडी देश के लिए गौरव हासिल कर सके। गीत सेठी के साथ वे प्रकाश पादुकोण बैडमिंटन अकादमी चलाते है।
राष्ट्रीय प्रौद्योगिकी संस्थान, जमशेदपुर

राष्ट्रीय प्रौद्योगिकी संस्थान, जमशेदपुर भारत के लगभग बीस राष्ट्रीय प्रौद्योगिकी संस्थानों (एन आई टी) में से एक है। पहले इसे क्षेत्रीय प्रौद्योगिकी संस्थान, जमशेदपुर (Regional Institute of Technology (RIT)) के नाम से जाना जाता था। इसकी स्थापना १९६० में की गई थी तथा २७ दिसम्बर २००२ को इसे राष्ट्रीय प्रौद्योगिकी संस्थान के रूप में स्तरोन्नत किया गया था। यह संस्थान जमशेदपुर के बाहरी क्षेत्र में अदित्यपुर के पास है। इसके आस-पास अनेक लघु औद्योगिक इकाइयाँ स्थापित हैं। संस्थान में १३ विभाग हैं। यह सिविल, मैकेनिकल, इलैक्ट्रीकल, धातुकर्म तथा कम्प्यूटर विज्ञान और इंजीनियरिंग जैसे विषयों में अवर-स्नातक पाठयक्रम संचालित करता है। संस्थान स्नातकोत्तर पाठयक्रम और एम.सी.ए. भी संचालित करता है। संस्थान में एक सुसज्जित पुस्तकालय है। Yahoo Groups for RITians in US Eastern seaboard एनआईआईटी| एमजीएम मेडिकल कालेज| एक्सएलआरआई | एनएमएल| कोआपरेटिव कालेज |विमेंस कालेज| करीम सिटी कालेज|वर्कर्स कालेज|अब्दुल बारी कालेज]
अधिरथ

ये महाभारत में वर्णित माता कुंती के विवाह पूर्व भगवान सूर्य से उत्पन्न पुत्र कर्ण को पालने वाले पिता थे। अधिरथ अंग वंश में उत्पन्न सत्कर्मा के पुत्र थे। इनकी पत्नी का नाम राधा था। कर्ण के जन्म ग्रहण करते ही कुन्ती ने उन्हें एक मंजूषा में रखकर गंगा में प्रवाहित कर दिया। यह पेटी अधिरथ और राधा को गंगा में जल-क्रीडा करते समय मिली। दम्पती निस्सन्तान थे, अत: कर्ण का पुत्र की भाँति भरण-पोषण किया। कर्ण को पाल-पोसकर इन्होंने ही बड़ा किया था। महाभारत वनपर्व के कुण्डलाहरण पर्व के अंतर्गत अध्याय 309 में अधिरथ सूत और उसकी पत्नी राधा को बालक कर्ण की प्राप्ति का वर्णन हुआ है- अधिरथ सूत और उसकी पत्नी राधा द्वारा देवपुत्र को ग्रहण करना वैशम्पायन जी कहते हैं- जनमेजय! इसी समय राजा धृतराष्ट्र का मित्र अधिरथ सूत अपनी स्त्री के साथ गंगा के तट पर गये। राजन! उसकी परम सौभाग्यवती पत्नी इस भूतल पर अनुपम सुन्दरी थी। उसका नाम था राधा। उसके कोई पुत्र नहीं हुआ था। राधा पुत्र प्राप्ति के लिये विशेष यत्न करती रहती थी। दैवयोग से उसी ने गंगा जी के जल में बहती हुई उस पिटारी को देखा। पिटारी के ऊपर उसकी रक्षा के लिये लता लपेट दी गयी थी और सिन्दूर का लेप लगा होने से उसकी बड़ी शोभा हो रही थी। गंगा की तरगों के थपेड़े खाकर वह पिटारी तट के समीप आ लगी। भामिनी राधा ने कौतूहलवश उस पिटारी को सेवकों से पकड़वा मँगाया और अधिरथ सूत को इसकी सूचना दी। अधिरथ ने उस पिटारी को पानी से बाहर निकालकर जब यन्त्रों (औजारो) द्वारा उसे खोला, तब उसके भीतर एक बालक को देखा। वह बालक प्रातःकालीन सूर्य के समान तेजस्वी था। उसने अपने अंगों में स्वर्णमय कवच धारण कर रखा था। उसका मुख कानों में पड़े हुए दो उज्ज्वल कुण्डलों से प्रकाशित हो रहा था। उसे देखकर पत्नी सहित सूत के नेत्रकमल आश्चर्य एवं प्रसन्नता के खिल उठे। उसने बालक को गोद में लेकर अपनी पत्नी से कहा- ‘भीरु! भाविनी! जब से मैं पैदा हुआ हूँ, तब से आज ही मैंने ऐसा अद्भुत बालक देखा है। मैं समझता हूँ, यह कोई देव बालक ही हमें भाग्यवश प्रापत हुआ है। ‘मुझ पुत्रहीन को अवश्य ही देवताओं ने दया करके यह पुत्र प्रदान किया है।’ राजन! ऐसा कहकर अधिरथ ने वह पुत्र राधा को दे दिया। राधा ने भी कमल के भीतरी भाग के समान कान्मिान, शोभाशाली तथा दिव्यरूपधारी उस देवबालक को विघिपूर्वक ग्रहण किया। निश्चय ही दैव की प्रेरणा से राधा के स्तनों से दूध भी झरने लगा। राधा द्वारा कर्ण का पालन उसने विधिपूर्वक उस बालक का पालन-पोषण किया और वह धीरे-धीरे सबल होकर दिनोंदिन बढ़ते लगा। तभी से उस सूत-दम्पति के और भी अनेक औरस-पुत्र उत्पन्न हुए। तदनन्तर वसु (सुवर्ण) मय कवच धारण किये तथा सोने के ही कुण्डल पहने हुए उस बालक को देखकर ब्राह्मणों ने उसका नाम ‘वसुषेण’ रक्खा। इस प्रकार वह अमित पराक्रमी एवं सामर्थ्यशाली बालक सूतपुत्र बन गया। लोक में ‘वसुषेण’ और ‘वृष’ इन दो नामों से उसकी प्रसिद्धि हुई। व्यवसाय एवं जाति से ये सूत या सारथि थे व हस्तिनापुर नरेश महाराज धृतराष्ट्र के यहाँ कार्यरत थे।
आग्नेयास्त्र

आग्नेयास्त्र एक पोर्टेबल बंदूक होती है जो की एक समय पर एक या एक से अधिक प्रोजेक्टाइल लॉन्च करती है। यह आग्नेयास्त्र गोला-बारूद के निर्वहन के दौरान बने दबाव के कारण विस्फोटक बल की कार्यवाही से प्रेरित होते हैं। सबसे पहला और आदिम आग्नेयास्त्र १३वीं शताब्दी के चीन में उत्पन्न हुआ था जब एक व्यक्ति-पोर्टेबल फायर लांस प्रोजेक्टाइल के साथ जोड़ा गया था। उसके बाद यह तकनीक धीरे-धीरे पूर्व एशिया, दक्षिण एशिया, मध्य पूर्व और यूरोप के बाकी हिस्सों में भी अपनाई गई। पुराने आग्नेयास्त्रों में आम तौर पर काला पाउडर एक प्रणोदक के रूप में इस्तेमाल होता था, लेकिन आधुनिक आग्नेयास्त्रों में धुएंयुक्त पाउडर या अन्य प्रणोदक का इस्तेमाल किया जाता है। अधिकांश आधुनिक आग्नेयास्त्रों में बेहतर उड़ान स्थिरता की प्रक्षेप्य के लिए स्पिन प्रदान करने के लिए बैरल रिप्ले होते हैं। हम आधुनिक आग्नेयास्त्रों को उनके कैलिबर द्वारा वर्णित कर सकते हैं (जो की उनका बोर व्यास होता है), शॉटगंस के मामले में उनके गेज द्वारा, नियोजित एक्शन के प्रकार द्वारा(थूथन, ब्रीच, लीवर, बोल्ट, पंप, रिवॉल्वर, अर्ध स्वचालित, स्वचालित) आदि इस आधार पर आग्नेयास्त्रों को वर्गीकृत किया गया है। आग्नेयास्त्र का प्रयोग जघन्य अपराध में किया जाता है। इनका उपयोग अक्सर हत्या, शूटिंग, आत्महत्या, दंगों, डकैतियों, पोलिस फायरिंग और मुठभेड़ में किया जाता है। ऐसे हथियार अक्सर मानवों के जीवन और स्वतंत्रता को खतरे में डालते हैं।
संयुक्त प्रगतिशील गठबंधन

संयुक्त प्रगतिशील गठबन्धन या संप्रग (अंग्रेजी: United Progressive Alliance or UPA) भारत में एक राजनीतिक गठबन्धन हुआ करता था। इसका नेतृत्व भारतीय राष्ट्रीय कांग्रेस करती थी। संयुक्त प्रगतिशील गठबंधन(यूपीए) दस राजनीतिक दलों का गठबंधन था। जिसकी स्थापना 2004 के लोकसभा चुनाव के बाद हुई और अंत 2023 में हुआ। इस गठबंधन में भारतीय राष्ट्रीय कांग्रेस सबसे ज्यादा सदस्यों वाली पार्टी रही, इस गठबंधन से मनमोहन सिंह दो बार प्रधानमंत्री चुने जा चुके हैं।
राष्ट्रवादी कांग्रेस पार्टी

राष्ट्रवादी कांग्रेस पार्टी (मराठी: राष्ट्रवादी कांग्रेस पक्ष) मुख्य रूप से महाराष्ट्र आधारित भारत की एक राष्ट्रीय राजनैतिक पार्टी है। इसके राष्ट्रीय अध्यक्ष अजित पवार हैं। राष्ट्रवादी कांग्रेस पार्टी की स्थापना २५ मई १९९९ को शरद पवार, पी॰ ए॰ संगमा तथा तारिक अनवर ने की थी जब उन्हें विदेशी मूल की सोनिया गांधी को कांग्रेस अध्यक्ष बनाए जाने का विरोध करने पर पार्टी से निष्कासित कर दिया गया था। २० जून २०१२ को पी॰ ए॰ संगमा ने राष्ट्रपति चुनाव लड़ने के लिए पार्टी छोड़ दी क्योंकि पार्टी ने संप्रग के उम्मीदवार प्रणब मुखर्जी को समर्थन देने की घोषणा कर दी थी। चुनाव हारने के बाद उन्होंने अपनी नई पार्टी बना ली जो वर्तमान में नेशनल पीपल्स पार्टी नामक भारत की एक राष्ट्रीय पार्टी है। सितंबर २०१८ में प्रधानमंत्री नरेन्द्र मोदी को राफेल मुद्दे पर शरद पवार द्वारा क्लीन चिट दे दिए जाने पर तारिक अनवर ने भी पार्टी से इस्तीफ़ा दे दिया तथा १९ वर्ष बाद पुनः एक बार कांग्रेस पार्टी में शामिल हो गए। राष्ट्रवादी कांग्रेस पार्टी का चुनाव चिह्न एक अलार्म घड़ी है। लोकसभा चुनाव २०१९ में राकांपा केवल पांच स्थानों पर ही जीत सुनिश्चित कर सकी, जिनमें ४ सीटें महाराष्ट्र तथा ५वी सीट लक्षद्वीप से प्राप्त हुई। लोकसभा चुनाव २०१४ में राकांपा को तीन राज्यों की छः स्थानों पर जीत मिली, जिनमें एक सीट बिहार से, ४ सीटें महाराष्ट्र तथा एक सीट लक्षद्वीप से प्राप्त हुई। इसके अतिरिक्त मई २०१८ मेंं भंडारा-गोंदिया में हुए उपचुनाव में भी राकांपा के मधुकर कुकड़े को जीत हासिल हुई थी।
प्रभात प्रकाशन

प्रभात प्रकाशन भारत में हिन्दी पुस्तकों के एक प्रमुख प्रकाशक हैं। इसकी स्थापना १९५८ में हुई थी। यह विगत पचास वर्षों से साहित्य की प्रायः सभी विधाओं में एक विस्तृत पाठक वर्ग को श्रेष्ठतम पाठ्य सामग्री उपलब्ध कराते हुए वर्तमान में देश में हिंदी पुस्तकों के प्रमुख और सर्वश्रेष्ठ प्रकाशन-गृह के रूप में 5,000 पुस्तकों का प्रकाशन कर अपनी पहचान बना चुका है। इस संस्थान से सावरकर, गुरुदत्त, तेजपाल सिंह धामा, नरेंद्र कोहली समेत अनेक राष्ट्रवादी लेखकों एवं अटल बिहारी वाजपेयी, लालकृष्ण आडवाणी समेत अनेक राजनेताओं की पुस्तकें प्रकाशित हुई हैं। अंतरराष्ट्रीय मानक संस्थान ‘मूडी’ द्वारा इसे ISO 9001:2008 प्रदान दिया गया था जो विश्व में पहली बार किसी हिंदी प्रकाशन संस्थान को दिया गया है। उत्तम गुणवत्ता के लिए पिछले बीस वर्षों से भारतीय प्रकाशन उद्योग के मुख्य संघ ‘फेडरेशन ऑफ इंडियन पब्लिशर्स’ द्वारा लगातार ‘प्रकाशन में श्रेष्ठता’ के लिए प्रथम पुरस्कार से सम्मानित। भारत के 60 शहरों में सर्वे कराने के बाद प्रतिष्ठित मार्केट सर्वे संस्था इंडियन काउंसिल ऑफ मार्केट रिसर्च (ICMR) ने पुस्तक प्रकाशन के क्षेत्र में ब्रांड प्रसिद्धि हेतु प्रभात प्रकाशन को 'स्टार ब्राण्ड' के लिए चयनित किया था। पाठकों को कम मूल्य पर पुस्तकें उपलब्ध कराकर उनकी साहित्यिक अभिरुचि में श्रीवृद्धि करने की दृष्टि से प्रभात पेपरबैक्स के बैनर तले लोकप्रिय एवं जनोपयोगी पुस्तकों का अल्पमोली संस्करण प्रकाशित। ओशियन बुक्स प्राइवेट लिमिटेड के माध्यम से अंग्रेजी भाषा में श्रेष्ठ पुस्तकें प्रकाशित। हिंदी पाठकों को सुरुचिपूर्ण पाठ्य सामग्री उपलब्ध कराने के लिए अगस्त 1995 में लब्धप्रतिष्ठ साहित्यकार पं. विद्यानिवास मिश्र के संपादकत्व में साहित्य अमृत मासिक पत्रिका का प्रकाशन प्रारंभ, जो अब साहित्यिक जगत् में एक सुपरिचित नाम बन गया है।
मोतीलाल बनारसीदास

मोतीलाल बनारसीदास (MLBD) भारत का प्रसिद्ध प्रकाशन समूह है। यह संस्कृत तथा भारतविद्या से सम्बन्धित स्तरीय पुस्तकों के प्रकाशन के लिये विख्यात है। इसका आरम्भ सन् १९०३ से हुआ। दिल्ली, मुम्बई, कोलकाता, चेन्नै, बंगलुरू, पटना, वाराणसी और पुणे में इनका प्रकाशन-कार्य संस्थित है। अब तक इस समूह ने ५००० से अधिक पुस्तकों का प्रकाशन किया है।
नालंदा प्रकाशन

इस संदेश के दिखलाई पड़ने के अन्य संभावित कारण:
हिन्द पॉकेट बुक्स

हिन्द पॉकेट बुक्स हिन्दी पुस्तकों के एक प्रमुख प्रकाशक हैं। इस प्रकाशन संस्थान की स्थापना 1950 में दीनानाथ मल्होत्रा ने की और एक रुपए के दाम वाली बेहद सस्ती और उत्कृष्ट पेपरबैक पुस्तकें निकालकर विश्वभर को चौंका दिया। देश के तमाम बड़े लेखकों में इस प्रकाशन से छपने की होड़ रहती थी। इस संस्थान के संपादक तेजपाल सिंह धामा ने देश के तमाम प्रख्यात लेखकों की पुस्तकें अपने दशकों के कार्यकाल के दौरान संपादित करके प्रकाशित की। इसके अलावा [[विष्णु प्रभाकर]], प्रकाश पंडित, हरिवंशराय बच्चन जैसे प्रख्यात कवि भी यहां संपादक रहे। भारत में पेपरबैक क्रांति की शुरूआत इसी प्रकाशन ने की, जिसके लिए इसके संस्थापक दीनानाथ मल्होत्रा को पद्मश्री सम्मान से सम्मानित किया गया।
बॉक्साइट

Boksaite ka sbse bda utpadak bharat ka udisha rajy hai Amit maurya, khatima बौक्साइट अलुमिनियम का एक अयस्क है। यही विश्व में अलुमिनियम का मुख्य स्रोत है। इसमें (Al(OH)3), बोमाइट (boehmite γ-AlO(OH) तथा डायास्पोर (diaspore α-AlO(OH), तथा दो लोहे के आक्साइड गोथाइट (goethite) एवं हेमाटाइट और एनातेज (anatase TiO2) की अल्प मात्रा मिश्रित होती है। बौक्साइट भारत में ओड़िशा, झारखंड, बिहार (गया और मुंगेर) महाराष्ट्र, राजस्थान और आन्ध्र प्रदेश में पाया जाता है।यह तृतीय कल्प की लैटेराइट शैलो मे पाया जाता है। भारत मे ओडिशा का कलाहांडी जिला तथा कोरापुट जिला बौक्साइट का सबसे बड़ा क्षेत्र है। ==सन्दर्भ== explaned by harshvardhan jakhar
अमेरिगो वेस्पूची

अमेरीगो वेस्पुच्ची (इतालवी: Amerigo Vespucci, १४५४ - १५१२ ई.) फ्लोरेंस गणराज्य के एक इतालीय व्यापारी, खोजकर्ता और नाविक थे, जिनके नाम से "अमेरिका" शब्द निकला है। अमेरीगो वेस्पूचि का जन्म फ्लारेंस में हुआ था। इन्होंने ज्योतिष शास्त्र का अच्छा ज्ञान प्राप्त कर लिया था। अपने जमाने में ये अक्षांश देशांतर की गणना में सबसे कुशल व्यक्ति थे। फ्लारेंस में मेडिसी (Mecdici) के व्यापारिक कार्यालय में लिपिक का कार्य करने के काल में इनकी अभिरुचि भूगोल के अध्ययन तथा ग्लोब, रेखाचित्र एवं मानचित्रों के संग्रह में लगी और क्रमश: ये कुशल मानचित्रकार भी बन गए। १४८९ ई. तथा १४९१ ई. के बीच ये मेडिसी के प्रतिनिधि स्वरूप किसी महत्वपूर्ण कार्यवश बारसेलोना भेजे गए। १४९३ ई. में इनका संबंध जानतो वेरार्डी (Giannetto Berardi) के सेविल स्थित व्यापारगृह से हो गया। वेरार्डी स्पेन के राजा के अधीन था। सेविल स्थित व्यापारगृह ऐटलान्टिक महासागर के आरपार अभियान करनेवाले पोतों के निर्मण का ठेका लेता था। जानोतो की मृत्यु के पश्चात् उसके काम को वेस्पूचि ने सँभाला और इस प्रकार संभवत: कोलम्वस की दूसरी समुद्री यात्रा के लिए पोतनिर्माण में सेस्पूचि ने हाथ बटाया। वेस्पूचि, की समुद्रयात्राएँ १४९७-१५०५ ई. की अवधि में हुईं। मई, १४९९ ई. तथा जून, १५०० ई. के बीच स्पेन के अभियान में विस्पूचि ने नाविक की हेसियत से भाग लिया। इस यात्रा में एमाज़ान का मुहाना, ओरिनीको का मुहाना आदि का पता लगा। वेस्पूचि ने समझा कि वे सुदूर पूर्व एशिया प्रायद्वीप का चक्कर लगा रहे हैं तथा इसके आगे एशिया के समुद्र मिलेंगे। १३ मई, १५०१ ई. को सिलोन (श्रीलंका) तथा हिंदमहासागर में पहुँचने के विचार से पुर्तगाल सरकार के तत्वावधान में इनका दूसरा अभियान हुआ। इसमें ये ब्राजील तट से होकर पैटागोनिय तट के आगे सान सूलिना (San Sulina) की खाड़ी के आसपास तक गए। भौगोलिक अन्वेषणों के इतिहास में इस यात्रा का बड़ा महत्त्व है। इसके बाद वेस्पूचि तथा अन्य विद्वानों को इस बात का विश्वास हो गया कि उपर्युक्त भाग एशिया के नहीं वरन् नई दुनिया के हिस्से थे। १५०८ ई. में वेस्पूचि स्पेन के प्रमुख नाविक नियुक्त हुए। साथ ही साथ नए खोजे गए देशों एवं उन तक पहुँचने के रास्तों के नक्शे बनाने एवं विभिन्न पोत कप्तानों द्वारा प्रेषित आँकड़ों की तुलना एवं व्याख्या करने का काम भी इन्होंने सँभाला। यह कार्य ये अपने मृत्यु काल तक करते रहे।
वाटरलू का युद्ध

प्रशियन: 50,000 प्रशियन: 7,000 वाटरलू का युद्ध 18 जून 1815 में लड़ा गया था। नेपोलियन का ये अन्तिम युद्ध था एक तरफ फ्रांस था तो दूसरी तरफ ब्रिटेन, रूस, प्रशा, आस्ट्रिया, हंगरी की सेना थी। युद्ध में हारने के बाद नेपोलियन ने आत्म्सर्पण कर दिया था। मित्र राष्ट्रों ने उसे कैदी के रूप में सेंट हैलेना नामक टापू पर भेज दिया जहाँ 52 वर्षों की आयु में 1821 ई. में उसकी मृत्यु हो गई।
मैराथन का युद्ध

मैराथन का युद्ध (यूनानी : Μάχη τοῦ Μαραθῶνος) प्राचीन यूनान में लडा गया जिसमें फारस की सेना परास्त हुई। इस घटना की सूचना देने हेतु एक सेनिक ने पहली बार मैराथन की दोड लगाई थी। यह युद्ध 490 ई.पू. में यूनान व फारस के बीच मैराथन के मैदान में हुआ था। डेरियस फारस का राजा था। वह अत्यंत पराक्रमी था। पश्चिम में इजियन सागर से लेकर, पूर्व में सिंधु नदी तक, व उत्तर में सिथियन के मैदानों से लेकर, दक्षिण में मिस्र की नील नदी तक उसके राज्य का विस्तार था। उसकी साम्राज्य लिप्सा, दिनोंदिन बढ़्ती ही जा रही थी। जब उसने एशिया के पश्चिमी किनारे पर बसे ग्रीक लोगों, जिन्हें आयोनियन कहा जाता था, को अधीनता का सन्देश भेजा, तो उनमें से थीब्स व इजीना की जनता ने तो स्वीकार कर लिया, परन्तु एथेंस व स्पार्टा के लोगों ने विरोध प्रकट कर दिया। तब डेरियस ने भारी जहाजी सेना सहित यूनान पर चढ़ाई कर दी। इसी से मैराथन के युद्ध का आरंभ हुआ। ईरानी सेना ने मार्ग में आने वाले टापू भी जीत लिये, यूबिया में आकर इरिट्रीया को घेरकर उसमें आग लगा दी। फिर मैराथम]] के मैदान में पड़ाव डाल दिया। प्लेटिका के यूनानी लोगों ने स्पार्टा को सहयोग संदेश भेजा। संदेश वाहक 150 मील 48 घंटों में पहुंचे। तब स्पार्टा के सहयोग से, तथा प्रतिभाशाली मिलिटियाड्स के कुशल नेतृत्व में 11000 की यूनानी सेना ने, 20000 की फारसी सेना को बुरी तरह हरा दिया। इस युद्ध में, यूनानी सेना में, बहुत से गुलाम भी थे, जिन्हें कहा गया था, कि युद्ध जीतने पर, उन्हें मुक्त कर दिया जायेगा। इस युद्ध से सेनापति मिलियाड्स की प्रसिद्धि बहुत बढ़ गयी। और डेरियस को बहुत आघात पहुंचा, व उसने बदला लेने की जोरदार तैयारी की, परन्तु उससे पहले ही उसका देहांत हो गया। 38°07′05″N 23°58′42″E
परमाणु परीक्षण

नाभिकीय अस्त्र परीक्षण (अंग्रेज़ी:Nuclear weapons tests) या परमाण परीक्षण उन प्रयोगों को कहते हैं जो डिजाइन एवं निर्मित किये गये नाभिकीय अस्त्रों के प्रभाविकता, उत्पादकता एवं विस्फोटक क्षमता की जाँच करने के लिये किये जाते हैं। परमाणु परीक्षणों से कई जानकारियाँ प्राप्त होतीं हैं ; जैसे - ये नाभिकीय हथियार कैसा काम करते हैं; विभिन्न स्थितियों में ये किस प्रकार का परिणाम देते हैं; भवन एवं अन्य संरचनायें इन हथियारों के प्रयोग के बाद कैसा बर्ताव करतीं हं। सन् १९४५ के बाद बहुत से देशों ने परमाणु परीक्षण किये। इसके अलावा परमाणु परीक्षणों से वैज्ञानिक, तकनीकी एवं सैनिक शक्ति का प्रदर्शन करने की कोशिश भी की जाती है। Pokran situated in rajasthan परमाणु परीक्षण कई तरह के होते हैं। हवा, जलगत और भूमिगत। हवा में किए जने वाले परीक्षण खुले और निर्जन इलाके में या धरातल से कुछ ऊपर किए जते हैं। आमतौर पर ऐसे परीक्षणों में उपकरण को ऊंची इमारतों, गुब्बारों, द्वीपों में या हवाई जहाज से गिराकर परीक्षण किया जता है। इनके अलावा, कई बार रॉकेटों से दागकर भी कुछ परमाणु परीक्षण किए जा चुके हैं। विस्फोट से उपजे मशरूम क्लाउड में आसपास की चीजें खिंची चली आती हैं और इसकी डिबरियों से रेडियोधर्मिता आसपास के क्षेत्र में फैलती है। इस तरह के परीक्षण किसी जहाज या नौका की मदद से किए जते हैं। इन परीक्षणों को शत्रु की नौसेना के जहाजों और पनडुब्बियों से मुकाबले की दृष्टि से किया जता है। इसके अतिरिक्त, समुद्री युद्ध में काम आने वाले हथियारों जैसे टॉरपीडो या डेप्थ चार्जर्स के शक्ति परीक्षण के लिए भी किया जाता है। सागर तट के पास किए जाने वाले जलगत परीक्षणों से पानी में काफी रेडियोधर्मी तत्व मिल जाते हैं जो आसपास के जहाजों और सागरीय जन-जीवन के लिए बहुत घातक होते हैं। ऐसे परीक्षण पृथ्वी की सतह में गड्ढा खोदकर या अन्य तरीके से किए जते हैं। अमेरिका और सोवियत रूस ने शीत युद्ध के दिनों में अक्सर ऐसे ही परीक्षण किए थे। १९६३ में इसके अतिरिक्त अन्य परीक्षणों को लिमिटेड टेस्ट बैन ट्रीटी संधि के तहत निषेध कर दिया गया था। जब ऐसे परीक्षण संपन्न होते हैं तो उसमें प्रयोग किए गए सामान से भूकंप का खतरा हो सकता है। अन्यथा इनसे खतरा कम रहता है। बीसवीं सदी में कई देशों ने परमाणु परीक्षण किए थे। पहला परमाणु परीक्षण अमेरिका ने १६ जुलाई, १९४५ में किया था जिसमें २० किलोटन का परीक्षण किया गया था। अब तक का सबसे बड़ा परमाणु परीक्षण सोवियत रूस में ३० अक्तूबर १९६१ को किया गया था जिसमें ५० मेगाटन के हथियार का परीक्षण किया गया था। २५ मई, २००९ को उत्तरी कोरिया ने परमाणु परीक्षण किया था, जिसे विश्व के अधिकांश देशों ने निंदनीय बताया है। विश्व के परमाणु शक्ति संपन्न राष्ट्रों ने अब तक कम से कम २००० परमाणु परीक्षण किये हैं। भारत ने सन् १८ मई, १९७४ में पोखरण में पहला परमाणु परीक्षण किया। दूसरा परमाणु परीक्षण सन् १९९८ में पोखरन में ही हुआ। उस समय भारत सरकार ने घोषणा की थी कि भारत का परमाणु कार्यक्रम शांतिपूर्ण कार्यो के लिये होगा और यह परीक्षण भारत को ऊर्जा के क्षेत्र में आत्मनिर्भर बनाने के लिये किया गया है। बाद में ११ और १३ मई, १९९८ को पाँच और भूमिगत परमाणु परीक्षण किये और भारत ने स्वयं को परमाणु शक्ति संपन्न देश घोषित कर दिया। इनमें ४५ किलोटन का एक तापीय परमाणु उपकरण शामिल था जिसे प्रायः पर हाइड्रोजन बम के नाम से जाना जाता है। ११ मई को हुए परमाणु परीक्षण में १५ किलोटन का विखंडन उपकरण और ०.२ किलोटन का सहायक उपकरण शामिल था। इसके बाद